DOI: 10.17903/fk2/xyipwg
title: Ευρωβαρόμετρο 43.1 (Απρ-Μάιος 1995)

description: 1. Στάση ως προς την Ευρωπαϊκή ενοποίηση, το Ευρωπαϊκό Κοινοβούλιο και την περαιτέρω ανάπτυξη της ΕΕ. 2. Ραδιενέργεια και καρκίνος. Θέματα: 1. Ευρωπαϊκή ενοποίηση, Ευρωπαϊκό Κοινοβούλιο και η περαιτέρω διεύρυνση της ΕΕ: δυνατότητα επιλογής να ψηφίζει κάποιος/α στον τόπο διαμονής, ικανοποίηση από τη ζωή, ικανοποίηση από τη λειτουργία της δημοκρατίας σε επίπεδο δήμων, σε εθνικό επίπεδο και σε επίπεδο Ευρωπαϊκής Ένωσης. Δείκτης προσωπικής γνώμης για την ηγεσία και ενδιαφέρον για την πολιτική, συχνότητα παρακολούθησης ειδήσεων μέσω τηλεόρασης, ραδιοφώνου και εφημερίδων, στάση ως προς την ενοποίηση της Ευρώπης, ως προς την ένταξη της χώρας στην ΕΕ και πλεονεκτήματα που απορρέουν από αυτή, ως προς πιθανή αποτυχία της ΕΕ, αποτίμηση του ρυθμού ενοποίησης της ΕΕ και επιθυμητή επίσπευση της. Διερεύνηση της προσλαμβανόμενης πληροφόρησης σχετικά με το Ευρωπαϊκό Κοινοβούλιο, την Ευρωπαϊκή Επιτροπή, το Συμβούλιο των Υπουργών, το Ευρωπαϊκό Δικαστήριο, την Κοινή Αγορά, τη Συνθήκη του Μάαστριχτ, την προγραμματισμένη διάσκεψη για τον έλεγχο της Συνθήκης του Μάαστριχτ, τη συζήτηση για τα νέα μέλη της Ε.Ε, τη Συνθήκη του Σένγκεν και το θέμα «Ευρώπη των δύο ταχυτήτων». Αυτο-αξιολόγηση του βαθμού ενημέρωσης και πληροφόρησης που οι ερωτώμενοι/ες θεωρούν πως λαμβάνουν ως προς τα ευρωπαϊκά πράγματα, οι σημαντικότερες πηγές πληροφόρησης σχετικά με την ΕΕ, γνώση ως προς τα μεμονωμένα κράτη-μέλη της ΕΕ, αναμενόμενες επιπτώσεις με την ένταξη των νέων μελών: Αυστρία, Φινλανδία και Σουηδία για τον/ην ερωτώμενο/η, τη χώρα του/ης, την ΕΕ, την ανεργία, τον παγκόσμιο ανταγωνισμό και τα ίσα δικαιώματα ανδρών και γυναικών. Ταξινόμηση των κρατών-μελών με βάση το κριτήριο της «Ευρώπης των δύο ταχυτήτων» και στάση ως προς την «Ευρώπη των δύο ταχυτήτων», οι πιο υποστηρικτικές κυβερνήσεις καθώς και οι λιγότερο υποστηρικτικές σε ό,τι αφορά την ανάληψη κοινών δράσεων εντός της ΕΕ. Στάση ως προς την αυξανόμενη Ευρωπαϊκή ολοκλήρωση, Ευρωπαϊκή υπηκοότητα, ιδέες για την Ευρώπη κατά το έτος 2010 (κλίμακα), αποδοχή ενιαίας Ευρωπαϊκής Κυβέρνησης, προτίμηση εθνικής ή Ευρωπαϊκής ευθύνης για συγκεκριμένες πολιτικές δράσεις και αποφάσεις/ μέτρα, τα σημαντικότερα πεδία πολιτικής δράσης του Ευρωπαϊκού Κοινοβουλίου και πολιτικά πεδία όπου ο/η ερωτώμενος/η εκφράζει μεγαλύτερη ανάγκη για πληροφόρηση, προτιμώμενα μέσα ενημέρωσης, τρόποι αναζήτησης πληροφοριών σχετικά με ευρωπαϊκά θέματα, μέγιστο αποδεκτό κόστος για την απόκτηση πληροφοριών σχετικά με ευρωπαϊκά θέματα. Ελπίδες ή φόβοι σχετικά με την Κοινή Αγορά και την Ευρωπαϊκή Ένωση, αποδοχή ενός κοινού νομίσματος, της λειτουργίας μιας Ευρωπαϊκής Κεντρικής Τράπεζας, μιας κοινής εξωτερικής πολιτικής, μιας κοινής πολιτικής ασφάλειας, της θέσης του Προέδρου της ΕΕ και της Ευρωπαϊκής Επιτροπής αναφορικά με το κοινοβούλιο, ενός αυξημένου ρόλου του Ευρωπαϊκού Κοινοβουλίου, του ενεργού και παθητικού δικαιώματος ψήφου στις δημοτικές εκλογές των Ευρωπαίων πολιτών στον αντίστοιχο τόπο διαμονής τους, [του δικαιώματος] της αποκέντρωσης των πολιτικών αποφάσεων σε τοπικό, περιφερειακό, εθνικό ή ευρωπαϊκό επίπεδο, [του δικαιώματος] της εξοικείωσης των μαθητών σχετικά με τις αρμοδιότητες των θεσμικών οργάνων της ΕΕ και [του δικαιώματος] της στήριξης των κινηματογραφικών και τηλεοπτικών παραγωγών στην Ευρώπη προκειμένου να δημιουργηθεί ένα αντίβαρο στις αμερικάνικες και ιαπωνικές παραγωγές. Προσλαμβανόμενη εκπροσώπηση των συμφερόντων του λαού μέσω των θεσμικών οργάνων, όπως η Ευρωπαϊκή Επιτροπή, η εθνική κυβέρνηση, το Ευρωπαϊκό Κοινοβούλιο, το εθνικό Κοινοβούλιο και το Συμβούλιο των Υπουργών. Ο ρόλος του Ευρωπαϊκού Κοινοβουλίου για την ΕΕ, η πραγματική και επιθυμητή σημασία του και τομείς πολιτικής που χρήζουν ιδιαίτερης προσοχής. Ενημέρωση σχετικά με το Διεθνές Νομισματικό Ταμείο (ΔΝΤ), την Παγκόσμια Τράπεζα, τη Γενική Συμφωνία Δασμών και Εμπορίου (ΓΣΔΕ), τον Παγκόσμιο Οργανισμό Εμπορίου (ΠΟΕ) καθώς και τις οικονομικές διαπραγματεύσεις μεταξύ της ΕΕ και των Ηνωμένων Πολιτειών στο πλαίσιο του Γύρου της Ουρουγουάης, αξιολόγηση της αποτελεσματικότητας της Ευρωπαϊκής Ένωσης ως εκπροσώπου των συμφερόντων στο εμπόριο και έκφραση γνώμης για τους διεθνείς κανόνες εμπορίου. 2. Ραδιενέργεια και καρκίνος: αυτο-ταξινόμηση του βαθμού ενημέρωσης σχετικά με τη ραδιενέργεια και τις επιθυμητές πηγές πληροφόρησης, τα σημαντικότερα κριτήρια για αξιόπιστη πληροφόρηση σχετικά με τη ραδιενέργεια από κατηγορίες επαγγελματιών και δημοσίων όπως περιβαλλοντικές ομάδες, γιατροί, ανεξάρτητοι επιστήμονες, πανεπιστημιακοί καθηγητές, δημόσιες αρχές. Σημαντικότερες πηγές ραδιενεργού ακτινοβολίας, παραδοχές σχετικά με τον κίνδυνο εμφάνισης καρκίνου στην περιοχή των πυρηνικών σταθμών παραγωγής ενέργειας, εκτίμηση της περιβαλλοντικής ρύπανσης από την αποθήκευση των πυρηνικών αποβλήτων στον πυθμένα του ωκεανού, σύγκριση της σημασίας της ραδιενεργού και χημικής ρύπανσης του περιβάλλοντος στη χώρα, πιθανότητα πυρηνικού ατυχήματος σε μια χώρα, ζήτηση για συνεχή πληροφόρηση για γειτονική χώρα στην οποία λειτουργούν σταθμοί παραγωγής πυρηνικής ενέργειας, κατοχή ηλεκτρονικών μέσων ψυχαγωγίας και επιλεγμένα διαρκή οικονομικά αγαθά, κατοχή τηλεφώνου. Επίσης, η ακόλουθη ερώτηση τέθηκε στη Γαλλία: βαθμός ενημέρωσης σχετικά με τη γαλλική Προεδρία στο Συμβούλιο των Υπουργών και σχετικά με τη σημασία αυτής της Προεδρίας. Κωδικοποιήθηκαν ακόμη τα εξής: η ημερομηνία της συνέντευξης, ο χρόνος έναρξης της συνέντευξης, η διάρκεια της συνέντευξης, ο αριθμός των παρόντων ατόμων κατά τη διάρκεια της συνέντευξης, προθυμία του/ της ερωτώμενου/ης να συνεργαστεί.